



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKI NAČELNIK**

KLASA:023-06/21-01/04

URBROJ:2109/16-03-21-5

Pleškovec, 28. rujna 2021.

Na temelju članka 31. i 31/a. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.) i članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.) Općinsko vijeće Općine Sveti Juraj na Bregu na 03. sjednici održanoj 28. rujna 2021. godine, donijelo je

**ODLUKU**

**o naknadama**

**Članak 1.**

Ovom Odlukom određuje se visina naknade za rad predsjednika Općinskog vijeća Općine Sveti Juraj na Bregu u visini od 1.000,00 kuna neto mjesečno. Predsjednik Općinskog vijeća Općine Sveti Juraj na Bregu nema pravo na naknadu po sjednici.

**Članak 2.**

Potpredsjednicima Općinskog vijeća Općine Sveti Juraj na Bregu određuje se naknada za rad u visini od 300,00 kuna neto mjesečno. Potpredsjednici Općinskog vijeća Općine Sveti Juraj na Bregu nemaju pravo na naknadu po sjednici.

**Članak 3.**

Vijećnici Općinskog vijeća za prisustvovanje sjednicama Općinskog vijeća imaju pravo na naknadu od 200,00 kuna neto po sjednici.

**Članak 4.**

Naknada predsjedniku povjerenstva po sjednici iznosi 150,00 kuna neto, a naknada članovima povjerenstva po sjednici iznosi 120,00 kuna neto.

**Članak 5.**

Naknada predsjedniku Uprave groblja po sjednici iznosi 150,00 kuna neto, naknada članovima Uprave groblja iznosi 120,00 kuna neto po sjednici.

**Članak 6.**

Stupanjem na snagu ove Odluke prestaje važiti Odluka o visini naknada KLASA:023-01/18-01/03; URBROJ:2109/16-03-18-01 od 28. lipnja 2018. godine.

**Članak 7.**

Ova Odluka stupa na snagu osmog dana od dana objave u „Službenom glasniku Međimurske županije“.

 PREDSJEDNIK

 Općinskog vijeća

 **Anđelko Kovačić**